Íslenska kvennalandsliðið í fótbolta æfir þessa dagana hér á Íslandi og býr sig undir tvo mikilvæga leiki í undankeppni HM. Glódís Perla Viggósdóttir landsliðskona segir að liðið sé búið að jafna sig á EM í sumar og tilbúið að komast á næsta stórmót.
Íslenska liðið kom nýverið saman og undirbýr sig nú af fullum krafti fyrir tvo leiki í undankeppni HM. Heima gegn Hvíta-Rússlandi á föstudaginn kemur og gegn Hollandi ytra á þriðjudaginn næsta. Þetta er fyrsta verkefni íslenska liðsins síðan á Evrópumótinu í fótbolta, þar sem Ísland komst ekki upp úr riðlinum þrátt fyrir að hafa ekki tapað leik. Það var svekkjandi niðurstaða, en leikmennirnir eru þó að jafna sig á því.
Sagði Glódís Perla Viggósdóttir landsliðskona á æfingu í morgun. Andstæðingarnir framundan eru ólíkir. Hollenska liðið er mun sterkara en Hvíta-Rússland, en Ísland vann hvítrússa 5-0 í fyrri leik liðanna ytra en tapaði fyrir Hollandi. Það má þó ekki vanmeta hvítrússa.
Sagði Gunnhildur Yrsa Jónsdóttir landsliðskona. Ísland er sem stendur í öðru sæti riðilsins með 15 stig en Holland í efsta sætinu með 17 en íslenska liðið á leik til góða, en annað sætið dugar í umspil um sæti á HM en fyrsta sætið tryggir sér sæti á HM.
Undanúrslit Mjólkubikars karla hefjast í kvöld með stórleik Breiðabliks og Víkings. Breiðablik er efsta lið Bestu deildar karla í fótbolta og Víkingur ríkjandi bikar- og Íslandsmeistari og sem stendur í 3. sæti Bestu deildarinnar. Leikurinn hefst klukkan 19:45 í beinni útsendingu á RÚV 2 en upphitun hefst tuttugu mínútum fyrr.
